Downloaded from YTS.BZ
Official YIFY movies site: YTS.BZ
Se înregistrează.
60 pe Westwood. Virez pe Alameda.
Receptat.
E o avarie.
Doamne sfinte!
Sosim.
46 pe Progress.
Dispeceratul,
mașina e bucăți.
Dispeceratul, e cineva înăuntru. Trimite urgent un echipaj!
Trebuie spart geamul.
Mai trimite echipaje!
Bun-venit la ceremonia de absolvire a promoției 2022!
Azi sărbătorim drumul parcurs împreună de copiii noștri,
ce culminează prin această mare realizare.
Vai de mine! Sunt trei.
Dispeceratul, sunt trei persoane.
Sunt foarte tineri.
Davion Markel Flanagan.
Mackenzie Ford Shirilla.
Dispeceratul, șoferița respiră. E fără cunoștință.
- I se mișcă burta. Uite! - Da.
- Cum te cheamă? - Mă cheamă Mackenzie.
Mackenzie. Bine.
Am o fată de 17 ani, Mackenzie.
Mackenzie Shirilla.
- Mackenzie Shirilla. - Mackenzie Shirilla.
Doar ea a scăpat.
E de neînțeles.
- Cum s-a putut întâmpla? - Nu a fost accident.
Ea și iubitul ei păreau suflete-pereche.
Cutia neagră ne spune ce s-a întâmplat, nu de ce.
Depinde cum privești lucrurile.
Adevărata întrebare e:
a fost un accident îngrozitor
sau crimă?
ACCIDENT SAU CRIMĂ?
Salut, lume! Hai cu mine azi!
E halucinant. Abia terminaserăm liceul.
Cu acești oameni îmi petreceam eu zilele.
Mă trezeam și o ardeam cu ei, în diverse combinații.
Eram eu…
ROSIE, 18 ANI
Kenzie…
MCKENZIE, 17 ANI
Davion…
DAVION, 19 ANI
DOM, 20 DE ANI
Dom…
și prietenul meu, Bubba.
BUBBA, 18 ANI
N-am avut gașcă mai mișto ca asta.
Nu aveam nicio grijă.
Salutare, TikTok! Ne apucăm de ceva nou.
De critică culinară.
În fiecare zi, mă suna Kenzie sau îmi dădea mesaj.
„Ce facem mâine? Dar poimâine?” Hai să facem asta.
Dom vrea aici. Davion vrea asta.”
Cu Davion ne prăpădeam de râs. Era super haios. Se ținea de bancuri.
Dom și Kenzie se potriveau de minune.
Erau împreună de patru ani.
Dom era blând și afectuos.
Mă muști?
Era ca Yoda din Războiul stelelor, foarte înțelept.
Gașca noastră unită ar fi fost invincibilă.
Rosie! Bubba!
Sunt prietenii mei cei mai buni. Mă văd cu ei zilnic.
Tocmai mă văzusem cu ei.
E halucinant că o fracțiune de secundă ne-a schimbat definitiv viața tuturor.
Da. Șoferița, de 17 ani, respiră. E prinsă înăuntru.
Doi vor fi aduși morți.
Ăsta joacă fotbal la Strongsville.
E running back.
Am înțeles.
Odihnește-te în pace!
Echipajul de ambulanță aeriană sosește în cinci-zece minute.
Nu am văzut accident mai grav.
Aoleu! Ce e asta?
Ați găsit alcool sau droguri în mașină?
Da.
- Ce? Droguri? - Da, droguri.
- De care? - Iarbă și ciuperci.
- Da, marijuana și ciuperci. - Marijuana și ciuperci.
- Unde sunt drogurile? - În buzunar.
Scoate-le.
Nu plecăm.
- Vedeți să nu cadă! - Victimă pe targă.
Pe aici, cu grijă!
Confirm poziție orizontală și guler cervical.
Vorbește incoerent.
A sosit elicopterul.
Se înregistrează.
El e tatăl?
Trebuie să vorbesc cu dumneavoastră.
- Ce v-au spus? - Că are piciorul rupt.
- Au adus-o cu elicopterul. - Asta știm.
- Era singură? - Nu.
- Cu cine era? - Stați jos.
- Doamne! - Vai de mine!
Cum să vă spun?
Intersecția Progress cu Alameda. Mașină zdrobită. Doi morți.
Fata dumneavoastră conducea.
Cine a murit?
Unul nu știm cine e.
Dom?
- Taci, lasă-l să spună! - Oameni buni…
Cred că… Cine ați spus?
Dom?
Ar putea fi el.
- Taci! - Doamne!
Ce legătură are cu…
- Iubit. - Da, Dom era în mașină.
- Taci! - Doamne!
Ce?
Glumiți?
Doamnă, e…
- Ce? - Deocamdată atât știm.
A murit Dom? Asta îmi spuneți? Uitați-vă la mine! A murit Dom?
Nu voiam să cred ce spune. Voiam să vină cineva să-mi zică…
Speram să nu fie el.
MAMA LUI MACKENZIE
Nu știam nici dacă e conștientă.
Nu știam ce are.
Putea fi paralizată. Nu știam nimic.
A avut noroc să trăiască.
Dar eram sfâșiat. Mă încerca și vinovăția.
Mă bucuram pentru fata mea, dar Dom și Davion muriseră.
TATĂL LUI MACKENZIE
Ea și Dom locuiau împreună.
Se vorbea de căsătorie.
Era din familie.
Fata mea voia să-și petreacă viața cu el.
Se înregistrează.
- Poftim? - Da.
- Coșmarul dracului! - Luați loc.
Deci…
- Știți la ce oră s-a întâmplat? - Nu.
TATĂL LUI DOMINIC RUSSO
Ancheta abia a început. Nu știm.
- A adormit la volan? - Nu se știe.
- Deci… - Băiatul meu și alt băiat au murit.
- Iar fata e la spital? - E în operație.
Frate!
Vai de mine!
Nu știam ce e cu mine.
Îmi murise băiatul și nu știam nimic.
Nu gândești limpede. Ești în stare de șoc.
Te trezești și afli că ți-a murit frățiorul la 20 de ani.
Dom s-a dus pentru totdeauna.
SORA LUI DOMINIC
Nu se mai întoarce.
Mi-a dat mesaj: „Te iubesc, tată.”
- V-a dat mesaj la 03:00? - La 02:53.
- Bine.
Șoc și tristețe în orașul Strongsville.
Doi băieți morți și o fată rănită într-un accident petrecut ieri în zori.
Anchetatorii spun că mașina nu a oprit la capătul aleii Progress,
a intrat pe gazon, a lovit un indicator și apoi s-a izbit de zid.
Am fost acolo.
Mașina intrase direct în zid. Nu avea nicio noimă.
Nu erau urme de frână înainte de impact.
Au apărut imediat întrebări. Erau beți? Adormiseră? Erau drogați?
Peste 200 de oameni s-au strâns
la intersecția aleilor Progress și Alameda,
unde au murit doi absolvenți ai liceului Strongsville,
Dominic Russo, de 20 de ani, și Davion Flanagan, de 19 ani.
Eu și Davion eram prieteni buni.
El e Dav.
Era mereu cu zâmbetul pe buze.
Jucam fotbal amândoi.
Am avut senzația de ireal până am ajuns la locul accidentului.
Acolo m-a izbit.
Erau foarte mulți oameni.
Mulți ne puneau o grămadă de întrebări.
„Voi erați cu ei. Ce făceați? Ce luau? Sigur erau drogați.”
Nu ne-au lăsat măcar o secundă, să procesăm ce se întâmplase.
Flanagan juca fotbal la liceu.
La toamnă s-ar fi înscris la școala de frizerie.
Ai mei încercau să-mi explice că Davion făcuse accident de mașina.
„S-a prăpădit.”
Am început să urlu, să plâng, să mă agit.
SORA LUI DAVION
„Nu e drept! Nu are cum!”
Eu, sora mea și Davion am avut o copilărie mai grea.
Am fost adoptați din centrul de plasament.
Davion ne susținea mereu, ca frate mai mare.
Mi-a fost mereu alături.
Niciun om nu ar trebui să fie nevoit să le spună copiilor sau soției…
TATĂ LUI DAVION
…că fiului sau fratelui lor
le-a fost curmată viața.
A fost cumplit.
Șoferița, în vârstă de 17 ani, se află în stare critică.
Poliția cercetează cauzele accidentului.
Ne rugam și speram ca Mackenzie să scape.
Știam doar că mașina a intrat în zid.
Nu știam nici de ce, nici cum.
Voiam să știu ce pățise fiul meu.
Am instrumentat peste o mie de dosare de infracțiuni grave.
Acesta este cel mai important dintre ele.
PROCUROR-ADJUNCT
În Strongsville nu se comit multe infracțiuni cu violență.
E un oraș liniștit.
Poliția din localitate a solicitat participarea la anchetă a unui procur.
Voi face tot ce îmi stă în putință pentru a le aduce dreptate familiilor
care au fost văduvite cu atâta cruzime de o persoană dragă
și să deslușesc ce s-a întâmplat.
La fața locului, polițiștii au constatat că habitaclul era ca după explozie.
Mackenzie avea centura de siguranță pusă.
Avea capul sub bordul mașinii.
Impactul maxim fusese pe partea lui Dominic.
Dominic zăcea pe locul din dreapta,
iar Davion era aruncat peste el.
În geanta lui Mackenzie s-a găsit o cantitate mică de marijuana
și un cântar digital.
În haine avea ascunse opt grame de ciuperci halucinogene.
Era un detaliu semnificativ.
Treceam în revistă cauzele probabile ale accidentului.
Fusese eroare umană?
Fusese consum excesiv de droguri?
SĂ NU FACI TÂMPENII MAMA
Sau fusese o faptă mult mai gravă?
Trebuia să înțelegem cine era Mackenzie Shirilla.
Ce e?
Ia uite!
Am cunoscut-o pe Kenzie în gimnaziu.
Eram mereu una la alta. Stăteam foarte aproape.
Ne aveam ca surorile.
E haioasă,
sufletistă.
O prietenă extraordinară. Îți sărea mereu în apărare.
La școală, copiii se cam luau de mine.
Kenzie îi punea la punct: „Nu vorbi cu ea așa! Întreci măsura.”
E un om foarte loial.
Când am auzit de accident, am sunat-o de vreo 50 de ori.
SUNT SPERIATĂ, KENZ.
TE ROG, SPUNE-MI CĂ EȘTI TEAFĂRĂ.
Când nu mi-a răspuns,
m-a invadat imediat panica.
Se înregistrează.
A doua zi după accident, polițiștii s-au prezentat la spital
să vadă dacă Mackenzie e în stare să dea vreo declarație.
Avea un femur rupt mai sus de genunchi,
trei coaste rupte, ficatul perforat, un rinichi de asemenea perforat,
osul acesta fracturat, cu desprinderea tricepsului,
și leziuni la ambele artere carotide în urma smucirii gâtului.
Ziceai că a fost ciomăgită.
N-am putut să-i spunem despre Dom, suferea destul.
Poliția a luat-o la întrebări. Am zis: „Stați! Cred că ne trebuie un avocat.”
Tu ziseseși: „Nu le spune nimic fără un avocat de față.”
Iar polițistul a bătut în retragere.
Poliția a încercat să îi intre în telefon.
Omul mi-a cerut codul, iar eu i l-am dat.
„Poftim! Căutați cât vreți.”
SE EXTRAG DATELE DE PE DISPOZITIV
În ziua de azi, telefonul mobil este doldora de probe.
Căutam dovezi de ebrietate,
conversații cu diverși,
postări online care să clarifice faptele premergătoare accidentului.
M-am pregătit să mă văd iar cu gașca.
Mamă, ce tare e gagica! Poarte costumul argintiu de la Skims.
Ne-am dus departe în lac. Era foarte cald.
Am cunoscut-o pe Kenzie în liceu.
Ne comentam la postări pe Instagram înainte să vorbim în persoană.
Comentam, ne dădeam mesaje pe Instagram sau pe Snapchat…
Punea clipuri drăguțe pe TikTok, cu ea probând haine.
Venea la școală cu poșetă. Mi se părea foarte drăguț.
Ne înțelegeam bine. Ne spuneam una alteia că suntem drăguțe.
Eu aveam 200.000 de urmăritori pe TikTok și YouTube, iar ea, câteva mii.
Voia să fie fotomodel, ca mine. O ardeam mereu împreună la ședințe foto.
Fiți atenți unde suntem!
Sunt cu Rosie. Facem ședință foto aici.
Kenzie și Dom mergeau peste tot împreună.
Dom și Kenzie s-au combinat într-a noua.
El era cu trei ani mai mare.
Când eram mai mici, îi ziceam: „Ești cu unul mai mare. E prea mult.”
Dar iubiții nu erau chiar iubiți la vremea aia.
Flirtam și noi cu băieții. Voiam să ne îndrăgostim.
Cine se îmbracă frumos și merge la filmul cu minionii?
Pare mișto.
Avem deja doi doritori. Da, eu și el.
Noi mergem. Cine mai vine?
Dom locuia singur.
Kenzie s-a mutat la el după absolvire.
Avea doar 17 ani, dar ni se părea suficient de matură.
Te iubesc, bebișor.
Deveneau un cuplu unit. Găteau mult împreună.
Mereu foarte sănătos. Mereu bio.
Dom îi cumpăra haine.
Mamă!
Seamănă cu aia de la Skims. E mai mică, de rezervă.
- Și asta e foarte drăguță. - Da.
- Pare că îmi vine. - Super drăguță!
Lui îi plăceau chestiile de firmă.
Mamă!
- Nu se poate, Dom! - Ce?
Sunt Gucci.
Șmecherie!
Băiatul nu ducea lipsă de bani.
Asta îi convenea lui Mackenzie. Fetei îi plac lucrurile.
Kenzie îl iubea pe Dom din toată inima. Cred că voia să se mărite cu el.
Ce drăguț!
Se înregistrează.
În toiul nopții, Mackenzie m-a întrebat unde e Dom.
A trebuit să îi spun că el nu scăpase.
A țipat. I-am zis că-mi pare rău.
Ea repeta că nu-i vorba despre Dom. „Du-te și verifică.”
Zic: „Ba da, Mackenzie. Altfel Dom era aici.”
Era cumplit să o auzi. A scos un urlet sfâșietor.
Apoi, imediat, a întrebat: „Dar Davion e teafăr?”
I-am că nici el nu scăpase. Iar ea: „Doamne!”
Voiam să vorbim cu Mackenzie despre ce se întâmplase în mașină.
Își amintește că s-a trezit.
Că a ieșit din casă.
Și că a virat pe stradă.
- Și atât. - Atât.
Se sforța să-și amintească. I-am zis: „N-ai cum. Ți s-a șters din minte.”
Nu fac bine.
Parcă nu-i adevărat. Tot spun asta, dar așa e.
Nu știu ce naiba s-a întâmplat.
Îți mulțumesc pentru sprijin.
Înseamnă mult. Nu-mi amintesc nimic.
E oribil.
Înțeleg că e posibil să ai amnezie în urma coliziunii.
Dar, din punct de vedere temporar, prea se potrivea.
Nu înțeleg cum amnezia ta acoperă fix acea perioadă de timp
care nu-ți permite să ajuți ancheta.
Se înregistrează.
Bună, băieți!
La câteva zile după accident,
doi prieteni de-ai lui Davion s-au prezentat la poliție,
spunând că pot furniza informații.
Se vede unde s-a aflat Davion, oricât de în urmă vă interesează.
Bine.
Unul dintre băieți avea pe telefon o aplicație numită Life360,
conectată la mobilul lui Davion.
Își monitorizau reciproc poziția prin GPS.
- Vă arăt. - Explică-ne.
Aici se deplasau pe aleea Progress.
Aplicația ne arată că Davion și-a folosit telefonul la 05:35.
- Așa. - Accidentul s-a produs la 05:36.
Înainte fuseseră la un mic bairam.
- La petrecerea de absolvire. - Da.
Se poate să fi luat psihedelice.
Era o informație la mâna a doua
că se consumaseră droguri la petrecerea de absolvire dinainte.
Poate luaseră psihedelice, iar ea a apăsat pe accelerație.
Mulțumim, băieți. Apreciem că ați venit.
Am trimis sângele lui Mackenzie la un laborator din afara statului.
În laboratorul de aici nu se fac teste pentru depistarea psilocibinei.
În telefonul lui Mackenzie am găsit probe că se tripa cu ciuperci.
Părea aproape un ritual zilnic la ea
să inhaleze marijuana din bong…
cu camera fixată în dressing.
Erau poze cu ea consumând marijuana
în zilele, ba chiar în ultima zi, dinaintea accidentului.
Erau mai multe clipuri cu ea fumând marijuana la volan.
Știam. Nu mă deranja că fumează iarbă.
Nu mă deranjează nici la mine, nici la dumneata.
Dacă e să te droghezi, ăsta e drogul potrivit.
E mai bun decât alcoolul și alte porcării.
Nu se injecta.
E ceva obișnuit printre liceeni și ne prăjeam și noi.
Ne distram încontinuu.
- Nu pot. - Bine.
Spuneți-vă numele. E un TikTok. Nu avem mult timp.
- Eu sunt Rosie. - Mă cheamă Kenzie.
- Cum te simți? - Mă simt… Sunt mereu pe opulență.
Mă cheamă Bubba. Am 111 kg.
Mă simt bine. N-am mâncat nimic toată ziua.
Cum vă simțiți?
Sunt varză. Ce tare!
Davion ne spunea că toți puștii fumează iarbă.
Eu și soția mea, Jaime, contestam povestea cu iarba inofensivă.
„Nu dă dependență. Nu conduce la droguri mai tari, tată.”
În liceu, fotbalul american era marea lui pasiune.
Davion Flanagan!
Dar la începutul ultimului an și-a rupt un ligament la genunchi și unul la cot,
și i s-a spus
că aspirațiile lui în materie de fotbal s-au cam spulberat.
Atunci și-a schimbat anturajul.
Umbla cu alți inși și experimenta cu substanțe interzise.
Venea târziu acasă. Îi ziceam: „Uită-te ce prieteni ai și o să-ți vezi viitorul.”
Să-mi bag!
„Potolește-te.”
Se comporta ca un adolescent egoist,
care zice că își urăște părinții, când de fapt nu vrea să respecte regulile.
Poți s-o iei razna dacă te gândești ce ar fi putut fi.
Puteam să facem ceva altfel?
Dacă ne asculta, poate nu se urca în mașina aia.
Aici e băiatul meu, David.
Îl pupă pe Dom. Mi se topește inima.
N-aș da poza asta pentru nimic în lume. Țin enorm la ea.
Își iubea nepoții.
Nu lipsea de la nicio sărbătoare în familie.
Suntem foarte uniți.
Mă întristez și mai rău din cauza asta. Nu mi-a văzut copiii crescând.
Te tot gândești la copilul tău și mintea ți se întoarce la accident.
Acolo îmi zboară gândul.
Oare ce s-a întâmplat în mașină?
Știam că în noaptea accidentului,
Mackenzie, Dom și Davion fuseseră la petrecere.
O SĂ FIE ACASĂ PĂRINȚII LUI PAUL?
NU.
Pe drum a avut loc un schimb de mesaje între Mackenzie…
CREZI CĂ NE PUTEM TRIPA ACOLO?
…și Rosie Graham.
DA.
Îi scriam să aducă niște iarbă.
ADUCI ȘI MUGURI DE 40?
Ziceam să luăm și ciuperci, de aia le aveau în mașină.
MAI PUTEM CUMPĂRA DE LA DOM?
Rosie era cea mai în măsură să știe
ce îi trecea lui Mackenzie prin cap înainte de accident.
Poliția m-a sunat să mă cheme la audiere, iar eu am refuzat.
Lumea zice că poliția debitează verzi și uscate,
mai ales unui adolescent singur.
Nu pare că vrem să elucidăm faptele,
ci să-i aflăm pe viitorii traficanți de droguri.
N-aveți idee cât m-am străduit s-o conving să vorbească cu mine, să coopereze.
Dar mă bucur că a vorbit cu voi.
Mă fascinează ce are de spus.
NOAPTEA ACCIDENTULUI
În primul rând, n-a fost bairam.
După părerea mea și a celorlalți prezenți, a fost o noapte obișnuită la un prieten.
Îmi adusesem o carte de colorat și creioane colorate.
Ne uitam pe YouTube.
Eu, Dav și Dom ne uitam la un documentar despre rechini.
Prostii de la televizor.
Mai ieșeam afară să tragem din bong.
Purtam discuții profunde și stăteam degeaba.
Ne gândeam să luăm și ciuperci,
dar, până au sosit ei la miezul nopții, deja ni se părea târziu.
N-ați mai luat?
Nu, toți am zis că e prea târziu.
Fumaserăm iarbă și am continuat cu asta.
Kenzie nici măcar n-a fumat.
Luase pauză, fiindcă expectora flegmă neagră, cu sânge. Era nasol rău.
Kenzie adormise înainte de 03:00.
Îmi amintesc doar cum o mângâia Dom pe cap.
Se cuibărise lângă ea pe canapea. Ea dormea, iar el o mângâia pe păr.
Plănuiam să ieșim și să facem diverse.
N-au fost certuri sau tensiuni.
N-a existat animozitate față de nimeni.
În zori, pe la 05:00, Dom a venit la bucătărie.
L-am întrebat: „Plecați?”
Chiar înainte să plece, am vorbit cu Davion.
Trebuia să vină la mine, să meșterim la camionetă.
M-am oferit să-l duc acasă.
Era stabilit că vine la mine.
Dar în ultima clipă mi-a zis că vrea să facă duș și să doarmă puțin.
M-a îmbrățișat și mi-a zis că mă iubește. I-am zis: „Și eu, bro.”
A fost ciudat. Nu ne mai spuseserăm asta de mult.
Din momentul când au plecat, există o gaură neagră.
Nu se știe ce s-a petrecut în mașină.
Dar m-au sunat de la secția de poliție că au scos la lumină niște probe video.
Sunt agentul Elliott Rawson.
Reconstitui accidente în cadrul departamentului Autostrăzi.
Obținuserăm de la o cameră de supraveghere imagini cu clipele premergătoare.
Acesta e primul unghi de filmare,
de la intersecția Progress cu Pearl.
Aici vedem Toyota deplasându-se spre sud și virând la dreapta.
A mers spre vest cam 800 m.
Drumul a cotit puțin.
De acolo avem a doua înregistrare.
Camera era montată pe partea sudică a clădirii,
îndreptată spre S-V.
După calculele mele,
Toyata a rulat cu o medie de 157 km/h
pe această porțiune de drum.
Era o viteză deosebit de periculoasă pentru acea stradă, în acele condiții.
Aici, Toyota intră în intersecție
și se izbește de colțul clădirii comerciale.
Primele mele gânduri…
M-au trecut fiori.
Dacă cineva era treaz și lucid în acea mașină,
a avut parte de niște ultime clipe cumplite.
Îmi era greu să înțeleg cum putea cineva să intre dinadins în zid la acea viteză.
M-am uitat la imaginile în care Mackenzie virează de pe strada Pearl pe Progress.
Nu se lega.
Nu conducea cu muzica la maxim, aruncând doze de bere pe geam.
Luase curba controlat și grijuliu.
Apoi am primit raportul toxicologic.
Nu i se depistase alcool în sânge.
Se depistase totuși THC, substanța psihotropă din marijuana.
Era vorba însă de o persoană obișnuită să conducă sub influența marijuanei.
Dar cel mai semnificativ era că nu avea psilocibină în organism.
RAPORT TOXICOLOGIC
Nu era vorba de o petrecere care degenerase.
Nu era drogată cu psilocibină când a provocat accidentul.
Deci am eliminat acea ipoteză. Știm că era trează.
Ce ar mai explica accidentul?
Umblase cineva la mașină?
Se produsese vreo defecțiune?
Poliția a observat un papuc Prada din pluș,
ce părea lipit de podea lângă pedala de accelerație.
Contribuise el la accident?
Am angajat un criminalist auto
să facă expertiza mașinii.
Localitatea Strongsville este răvășită.
Cauza accidentului e neclară.
Poliția spune că viteza a contribuit.
Polițiștii ne contactau săptămânal să ne pună la curent.
Dar treceau multe sub tăcere.
Trebuiau să fie precauți.
Apoi am văzut ce i-a scris pe Instagram lui Mackenzie un brand,
la o zi sau două după accident.
„Ne place la nebunie lookul ăsta! Îl putem posta pe site și în e-mailuri?”
A răspuns mama lui Mackenzie.
Natalie Shirilla.
„Mulțumim pentru această ocazie uriașă. Mackenzie ar fi încântată.
A încercat să vă contacteze pentru un mail de PR.
A fost un accident tragic.
Și ea suferă, la fel ca toată lumea.
Poate chiar mai mult.”
Apoi răspunde Mackenzie.
„Mulțumesc. Mi-ar plăcea să lucrez cu voi.
V-am trimis multe e-mailuri. E o ocazie mare. Mulțumesc.”
Unicul termen potrivit e „nesimțire”.
Fata asta nu pricepe câtă suferință a provocat.
Nicio persoană sănătoasă la cap nu ar posta că e încântată de ocazie
după ce a omorât doi oameni într-un accident cumplit.
Mi s-a părut deplasat.
Mackenzie mi-a trimis mesaj pe Instagram.
Zicea, în esență, că îi pare rău.
„Davion mi-a fost ca un frate. A fost un accident. N-am vrut.”
Voia să facem pace.
N-am simțit nevoia să-i răspund cuiva care mi-a omorât fratele.
Am fost la aceeași școală cu Mackenzie,
dar eram în ani diferiți.
De ce naiba e așa proastă lumina aici? Ce mama mă-sii?
Aveam deja o părere despre ea.
I-am spus-o lui Davion în particular.
Nu sunt cool. Sunt doar una din alea care se pot droga la greu fără să moară.
Se dădea superioară și mai bună decât restul lumii.
Nu-mi plac ăia care vorbesc despre lume
și cică: „Peste 60 de ani o să fim toți morți.”
Du-te naibii și omoară-te! Crăpi dracului, băi!
Am auzit că lumea o ocolea fiindcă devenea foarte agresivă,
se lua de oameni și îi vorbea de rău.
ASTA MI-A ZIS MIE ÎN LICEU SĂ MĂ OMOR ȘI SĂ MĂ DUC SĂ VOMIT LA WC
MI-A HĂRȚUIT SURORILE PRIN MESAJE PE INSTAGRAM
ERA FOARTE REA CU MINE ȘI CU PRIETENII MEI, DEGEABA
Dosarul ei de la școală consemnează
o lipsă repetată de respect față de profesori și colegi.
AȘ VREA SĂ FIE DATĂ AFARĂ
ATAC VERBAL
„SCÂRBĂ ÎMPUȚITĂ ȘI PROASTĂ”
Imaginea generală este a unei fete nesupravegheate de părinți.
A fost un incident. A fost exclusă de la școală în ultima zi.
M-am învoit de la muncă să merg s-o iau. Când am intrat, fata mea suspina.
Am întrebat-o: „Ai făcut tu asta?” „Nu”. Știu când minte.
Zic: „Îmi e de ajuns. Hai!” Și am ieșit cu ea.
Părinții ei îi scuzau purtarea.
De regulă, după neplăcerile de la școală, Mackenzie căpăta și mai multă libertate,
dădea și mai puțină socoteală,
iar faptele îi erau complet scuzate.
- Sunt un tată perfect? Nu. Nimeni nu e. - Nimeni nu e.
- Am făcut greșeli cu copiii? Sigur. - Sigur.
Așa e în viață.
Nu era un copil rău. Nu trebuia disciplinată.
Era rea de gură și cam atât.
Dacă vreunul crede că eu sunt de vină pentru chestia de la petrecere,
hai sictir din povestea mea!
Roiul! Da!
V-am primit în casa noastră frumoasă, puradei nenorociți,
doar ca să faceți ilegalități.
Analizând toate informațiile de pe telefonul ei,
mi s-a părut că încep să văd cine era Mackenzie cu adevărat.
Apoi am primit rezultatul expertizei criminalistice auto.
Expertul a stabilit că frânele,
direcția,
cauciucurile
și accelerația
funcționau normal.
Nu fusese o defecțiune auto.
În opinia specialistului,
papucul rămăsese fixat la podea în urma impactului.
Podeaua se mototolise în jurul papucului.
Faptul nu contribuise la accident,
fusese o urmare a accidentului.
Ne mai trebuiau evenimentele înregistrate de dispozitivul mașinii.
Lumea echivalează aparatul EDR cu cutia neagră a avioanelor.
Avem cam cinci secunde de date premergătoare accidentului.
Pe durata celor cinci secunde, pedala accelerației a fost la 100%.
Nu s-a ridicat deloc piciorul de pe pedală.
Era apăsată până jos.
Cei mai mulți oameni ar încetini sau ar opri ca să evite ciocnirea.
În cazul nostru, nu s-a frânat.
FRÂNA DE PICIOR NEACTIVATĂ
Cu trei secunde înainte de impact s-a acționat volanul.
La dreapta, la stânga și apoi tare la dreapta.
Mașina a fost scoasă din viteză, apoi băgată iar în viteză.
Cred că băieții încercau să se salveze.
Dominic și Davion au tras de volan și de schimbătorul de viteze,
dar era prea târziu.
Accelerație la 100%, nicio tentativă de frânare.
Cumulul de probe arată
că nu a fost un accident.
Se înregistrează.
- Bună! - Bună!
Aici.
Poliția a audiat numeroși prieteni
și cunoscuți de-ai lui Mackenzie, Dominic și Davion.
- Închidem ușa? - Lăsați-o deschisă.
Un prieten de-ai lui Dominic s-a prezentat la poliție.
Avem câteva întrebări pentru tine.
De când o cunoști pe Mackenzie?
De când m-am mutat în Strongsville, deci din clasa a noua.
Descrie-ne relația.
Ea tot zicea ce mult îl iubește pe Dom și așa.
Țin minte că odată trebuia să ne dăm toți într-o tiribombă.
Dom vorbea la telefon.
Ea i-a zis să urce imediat.
El i-a răspuns: „Nu pot acum.”
Când ne-am întors, ea i-a dat brânci lui Dom.
Făcea: „Mă despart de el.”
Spunea chestii din astea.
Ai auzit-o vreodată amenințându-l?
Eram într-o bombonerie.
Asta după ce terminaseră cu cearta.
Ea cică: „Cumpără-mi ceva sau taci dracului!”
Mereu îl amenința și se purta urât cu el.
Dom de ce îi înghițea chestiile astea, știi?
Mi s-a zis că ea îi făcuse voodoo.
Eu unul nu cred asta,
dar ea le zicea oamenilor că îi făcuse vrăji
ca să n-o părăsească.
Dom avea multe calități.
De ce stă cu Kenzie? Poate găsi una mult mai bună.
Bine. Îi spun procurorului că ai venit să vorbești cu noi.
Mulțumesc mult.
Trebuia să înțeleg situația.
Am citit ani întregi de mesaje schimbate între cei doi.
M-AM SIMȚIT BINE. AȘ FI VRUT SĂ STĂM TREJI TOATĂ NOAPTEA.
Azi erau îndrăgostiți,
a doua zi se luau în coarne.
NU MERGE AȘA.
AI NOROC CĂ M-AM ÎMPĂCAT CU TINE
DUPĂ CE M-AI ÎNȘELAT.
Când Dom și Kenzie erau la începutul relației,
i-am spus lui Kenzie: „Te-a înșelat cu o prietenă de-a noastră.”
Mi-a fost milă de ea. E groaznic să fii înșelat.
Singur nu își cere niciodată scuze, nu se revanșează, nu-mi aduce flori.
Trebuie să-l împing eu de la spate, în pana mea!
Trebuie să-l împing naibii de pe trambulina de 20 m.
De atunci au avut probleme de încredere.
Ea îl întreba cu cine e și ce face.
A FOST ORIBIL ȘI NU VREAU SĂ VORBESC DESPRE ASTA.
O SĂ-MI REPROȘEZI ASTA TOATĂ VIAȚA?
Erau liceeni, normal că se certau. Era când mai bine, când mai rău.
Dar niciodată nu se certau serios.
Eu eram cu ei în fiecare zi. Nu se certau zilnic.
Nu se certau nici săptămânal. Nu era vreo nebunie de genul ăsta.
Mackenzie își iubea mult viața. Îi plăcea mult ce avea cu Dom.
Dom ar fi reușit în viață.
Făcea tranzacții cu acțiuni și criptomonede.
Își făcea firmă ca să vândă țigări electronice.
Ce drăguț ești cu freza asta!
Lansa o colecție vestimentară…
Nu știu cum să iau asta în serios. Depinde de cum joacă Clay.
Avea țeluri și le-ar fi atins.
Înainte să moară, un an de zile ai spus: „Trebuie să mă văd mai mult cu Dominic.”
Da.
În ultimii doi ani am încercat să ne vedem mai des,
dar era mereu cu Kenzie.
Nu știu cum de am uitat. Eram prea stresată cu balul.
Ești proastă ca noaptea.
- Când a venit acasă… - Adormea plângând.
…era ori în pat, ori la locul accidentului, ori la mormânt, zi de zi.
Kenzie m-a contactat, mi-a dat mesaj.
Apoi ne-am și văzut.
Mi-a zis că îi pare rău, da.
Mi-era milă de ea. Mă gândeam că și-a omorât marea iubire și un prieten.
Mi se rupea inima.
N-O SĂ MAI FIE NICIODATĂ LA FEL LA CARNAVAL…
NU A FOST DESTUL TIMP. AȘ VREA SĂ FII AICI. MI-E DOR DE TINE.
I-am zis: „Stai liniștită. Încearcă să îți revii.Toți încercăm.”
Am încercat să o ajut.
S-ar putea să nu meargă. Merge uneori, dar…
- Orice. - Dom, ești aici?
Uite, nu mișc mâna. Arată „da”.
Ai vreun mesaj pentru Kenzie?
I.
U.
B…
„Iubesc.”
Nu mai pot de dor!
Și eu te iubesc, Dominic.
Rudele care nu credeau că fusese accident ne băteau la cap să nu vorbim cu ea.
Mama lui Dominic nu vorbea cu ea. Nu poți s-o condamni.
Nu știam ce știau ei.
Se înregistrează.
În septembrie 2022,
fratele lui Dominic, Angelo, a vorbit cu polițiștii.
Dominic și Angelo erau foarte apropiați. Erau vecini. Angelo îl vedea mult mai des.
Mă interesează în principal relația dintre Mackenzie și Dominic.
Dom tot încerca să se despartă de ea, chiar și în iulie.
Nu reușea. Cumva se tot împăcau.
Dom îi suna părinții, o suna pe mama lui Kenzie
să vină s-o ia, că nu vrea să plece, face pe nebuna.
Fratele le-a spus polițiștilor că era convins,
din conversațiilor lor, că Dom urma s-o părăsească.
Eu cred că există două feluri de iubire.
Iubirea necondiționată…
și iubirea egoistă, restrictivă, posesivă.
Așa îl iubea Kenzie pe Dom.
Kenzie ne-a spus că nu va renunța niciodată la Dom
și că, dacă va fi forțată, ea nu va continua să trăiască.
Dă-mi lucrurile, măi!
- Da, avem probleme. - De ce mă chinui?
- Avem probleme. - Fiindcă mă chinuiești.
ȚI-AM ZIS CĂ ORI FACI CA MINE, ORI VALEA.
SĂ TE PĂZEȘTI DE ACUM.
PĂZEȘTE-ȚI CASA.
ȘI MAȘINA.
ȘI VIAȚA.
ȘI PRIETENII.
KENZIE, NU E BINE CE FACI ȘI O ȘTII.
Era o relație toxică.
Era sortită destrămării, într-un fel sau altul.
E greu să probezi un asemenea caz fără să prezinți măcar un motiv.
Uneori știm doar ce s-a întâmplat, fără să putem spune de ce.
Dar, mai înainte de accident,
Dominic și-a sunat mama, pe Christine Russo.
I-a spus că Mackenzie conducea haotic și periculos
și îi cerea ajutorul.
Ea l-a trimis pe prietenul ei Christopher Martin
pe autostradă după Dominic.
Se înregistrează.
- Chris, mersi că ai venit. - N-ai pentru ce.
Vreau să te întreb despre incidentul petrecut înainte de accidentul fatal.
A sunat Dominic, supărat.
Zicea: „Sunt în mașină cu ea. Nu o mai suport. Mi-a ajuns.”
M-am pornit pe autostradă.
L-am sunat: „Unde ești?” Ea făcea: „Bușesc mașina!”
Nu înțelegeam: „Cum adică?”
Mai spui o dată ce ai auzit-o spunând?
- Zicea că bușește mașina. - Ai auzit asta?
- Da. - Bine.
Un martor a auzit-o rostind aceste vorbe.
Amenințase că face accident cu Dominic, cu două săptămâni înainte.
În dreptul penal, asta se cheamă premeditare.
Trei luni de zile am tot auzit: „Avem dovezi.”
Atunci când o arestați? Dacă aveți dovezi, când o să se întâmple?
Când se vor învârti roțile justiției?
Materialul probator era concludent.
Accelerație 100%.
Nicio tentativă de frânare.
Nu a fost defecțiune tehnică.
Mackenzie nu se afla sub influența vreunei substanțe psihotrope.
Relația ei cu Dominic era foarte toxică și pe cale de destrămare.
Singura explicație rațională era că acționase cu bună știință.
Asta ne indicau probele.
4 NOIEMBRIE 2022
Mackenzie mergea la fizioterapie.
După programare, am fost trasă pe dreapta.
Mă duc eu la ea.
Bună, Mackenzie!
Lasă-mi telefonul!
- Ești arestată. Avem mandat de arestare. - De ce?
Stați! Avem avocat. Sun avocatul.
Nu știu de ce a fost nevoie de zece mașini ca să încolțească o fată de 18 ani.
Procurorii voiau spectacol. Voiau să facă paradă.
- Unde e? - Pe bancheta din spate.
Mackenzie, hai jos!
Sunt detectivul Hazou. Eu am anchetat accidentul.
Te arestez pentru două capete de omor calificat.
- Omor? Ce? - Eram șocați.
Știri de ultimă oră.
Arestare în dosarul accidentului în care au murit doi absolvenți de liceu.
Mackenzie Shirilla, de 18 ani,
a fost pusă sub acuzare pentru omor calificat.
ADOLESCENTĂ PUSĂ SUB ACUZARE ÎN URMA ACCIDENTULUI
O știre ca asta te lasă împietrit. Rămâi blocat și mut.
Am fost șocată când a fost arestată.
Mă întrebam de ce. Din cauza drogurilor?
Nu, poliția crede că l-a omorât.
Ne doream să fi fost un accident, nu să ne fi omorât cineva fiul dinadins.
O SĂ ARATE BINE ÎN PORTOCALIU
ASEMENEA GUNOAIE TREBUIE ÎNCHISE
Când a fost arestată, lumea a ovaționat. „Gata cu ea! Au arestat-o.”
DĂ-O DRACU' DE JAVRĂ
MERITĂ SĂ STEA LA PUȘCĂRIE
Nu credeam că va fi arestată.
Ăsta era ultimul meu gând.
Mă gândeam: „Aoleu, ne-au murit prietenii! Cum o să ne revenim?”
E ULTIMA SCURSURĂ
PUȘCĂRIA NU E DE AJUNS
BOARFA ASTA A OMORÂT DOI OAMENI
Vă purtați de parcă ar fi Jeffrey Dahmer,
cineva care a calculat crimele astea, chestiile astea.
Nu, ea nu era așa.
Vă rog să o scoateți cu grijă, să nu se rupă brățara.
- Bine. - Mulțumesc.
Mulți au zis: „Ce tragediană! Intră la pușcărie cu grija brățărilor.”
CRIMINALA PLÂNGE DUPĂ O BRĂȚARĂ, DEMONIC
ȚINE LA BRĂȚARĂ, NU ȘI LA OAMENI
Dar brățările erau de la Dom.
Nu voia să se rupă lucrurile primite de la Dom.
Doar atât mai avea. Era foarte tristă.
Hai! Ai grijă la cap!
Pe aici.
O să-ți scot cătușele. Trebuie să-ți dai jos toate bijuteriile.
- Nu pot păstra nimic? - Nu, nu ai voie cu ele în penitenciar.
După ce terminăm, poți să dai un telefon.
Așteptăm să vină domnul detectiv. Ia loc acolo.
DEȘI AVEA 17 ANI LA VREMEA ACCIDENTULUI, MACKENZIE VA FI JUDECATĂ CA ADULT
PROCESUL S-A STABILIT PENTRU AUGUST 2023
Poți să îmi spui de ce vrei să dai acest interviu, Mackenzie?
Nu am mai vorbit până acum. Nu am spus povestea din perspectiva mea.
Înțeleg că există multe variante și multe puncte de vedere.
Vreau doar să relatez adevărul meu.
Mă cunosc, știu că nu sunt un monstru.
Eram doi copii care se jucau.
Au trecut anii, am rămas împreună și ne-am apropiat.
Probabil ne-am fi căsătorit până acum.
El era protector și iubitor.
Voiam doar să îl vindec, iar el voia să mă vindece pe mine.
Eram parteneri, aveam grijă unul de altul.
Ne certam, ne împăcam, ne despărțeam, ne împăcam.
Era cu năbădăi, dar era bine.
Eram doi tineri îndrăgostiți.
Ai simțit vreodată, când te certai cu Dom, o furie de necontrolat?
Nu, n-a fost niciodată așa. Mai degrabă eu mă întristam.
El nu se prea pricepea să comunice.
Ne trecea în aceeași zi, după câteva ore.
Ne uitam la filme pe canapea, mâncând floricele.
Davion era prieten mai mult cu Dom.
În vara aia a stat la noi o săptămână sau două.
În timpul ăla m-am apropiat mult de el.
Era plin de viață. Era un om bun.
Ce îți amintești din dimineața de 31 iulie?
Era cinci dimineața.
Am hotărât să mergem la Dom și…
Țin minte că am virat pe stradă… M-am trezit la spital a doua zi și nu…
Toată viața îmi era distrusă.
S-a spus că îți convine să îți amintești doar atât.
Ce răspunzi la asta?
Toată dimineața este un gol.
Sună ciudat, dar nu am de gând să mint doar fiindcă lumea vrea să audă o poveste.
Nu am nicio amintire din dimineața aceea.
Nu spun că sunt nevinovată.
Eram la volan când a avut loc tragedia.
Dar nu sunt o criminală.
7 AUGUST 2023
Azi are loc procesul adolescentei acuzate de omor în urma unui accident fatal.
Mackenzie Shirilla a împlinit 18 ani la doar câteva zile după accident.
E acuzată de omor, vătămare cauzatoare de moarte și ucidere agravată din culpă.
N-aveți decât să dovediți! Ce probe aveți?
Cum pot dovedi chestiile astea?
În statul Ohio, inculpatul alege dacă vrea curte cu juri sau nu.
Dacă nu, va fi judecătorul singur.
Mackenzie Shirilla a ales procesul doar cu judecător.
Aveam parte de proces,
dar ne temeam că băiatului nostru nu i se va face dreptate pe pământ.
La prima audiere am stat lângă familia ei.
Da.
Cu familia Shirilla?
Încă credeam că băuse sau că luase droguri.
Erau puștani. Se întâmplă des accidente din astea.
Nu îți trece prin cap că fata asta ți-a omorât fratele.
Nu gândești așa.
Toate documentele vor arăta, de la prima intervenție a poliției,
că ea nu își amintește deloc întâmplările.
AVOCATUL LUI MACKENZIE
Acest lucru se întâmplă des în cazul accidentelor.
Avocatul mă liniștea că nu există probe
și că toată lumea vede că nu a existat intenție.
Cum puteți conchide altceva decât că este, eventual, nesăbuită?
Doamnă judecător, aspectul principal al speței
este starea psihică a inculpatei la momentul accidentului.
Probele sunt concludente.
A intrat cu mașina în zid dinadins. A luat o hotărâre și nu a dat înapoi.
Procurorul ne-a avertizat în privința probelor prezentate.
Suntem la 320 m de locul accidentului.
Vedeam prima dată imaginile.
Veți auzi mașina înainte să vedeți secundele dinaintea impactului.
- Doamne! - A fost un chin.
Tu spuneai că parcă a explodat o bombă.
- Era ca o torpilă. - O rachetă.
- Îngrozitor. - Da.
Îngrozitor.
Îți rămâne întipărit în memorie. Nu mai uiți.
S-a luat pauză, iar soția mea, Jaime, s-a dus să vomite la toaletă.
Accelerație 100% pe durata ultimelor cinci secunde.
Nu s-a acționat frâna de picior în timpul acelor ultime secunde.
- Ce altă explicație ai? - 160 km/h.
Accelerație 100%. Frână neatinsă.
A fost o palmă peste față. Noi o susțineam și o compătimeam pe ea.
Dar era o minciună.
E a doua zi de proces pentru adolescenta acuzată de omor în urma unui accident.
Când am preluat dosarul și am văzut acuzația de omor,
mi-am spus:
„Măi, dacă era la volan și intenționa să omoare aceste persoane,
probabil voia să se omoare și pe sine.”
Știm însă că nu avea porniri sinucigașe.
Nu îmi pot imagina că ar vrea vreodată să își facă rău.
Chiar dacă ar fi atât de tristă, nu cred că așa ar proceda.
Kenzie se iubește mult.
Nici un McPuișor nu mânca cu mine la McDonalds,
atât de mult ținea la sănătate.
Nu cred că o asemenea persoană,
căreia îi pasă într-atât de propriul corp, de sine, de cum se simte,
s-ar sinucide.
Se apropia ziua ei.
Avea pregătită o ținută scumpă de firmă, gata de purtat.
O așteptau cadouri împachetate de la Dom, pe care nu le-a mai deschis.
Nu are nicio logică. Niciuna.
Domnul McDonnell a adus în discuție chestiunea sinuciderii.
Cum poate un om să facă așa ceva?
Toți cei care au auzit aceste probe sunt incapabili să înțeleagă
cum poate cineva să facă asta.
Nu trebuie să probăm că avea gânduri sinucigașe.
Dar a intrat cu mașina în zid,
iar urmările erau la fel de previzibile ca dacă s-ar fi aruncat în Marele Canion.
Erau șotii de copii?
Trăgea Dominic de volan?
Sunt varii posibilități.
Tu ce crezi că a pricinuit accidentul?
În urma probelor înaintate,
cea mai logică ipoteză pare să fie o urgență medicală.
Eu tot spun că are POTS.
EXAMEN PSIHIATRIC
POTS înseamnă sindrom de tahicardie posturală ortostatică.
Este o tulburare a tensiunii arteriale.
Te apucă amețeala, poți să leșini…
Dacă ai POTS, leșini pur și simplu. Se poate întâmpla foarte repede.
Dacă mă mișc într-un fel anume, se întâmplă din senin.
Poate să mă apuce și stând jos, așa.
Puteți mișca microfonul stânga-dreapta.
Bine.
Cum vă numiți? Spuneți și pe litere.
Natalie Shirilla, S-H-I-R-I-L-L-A.
Când a fost Mackenzie diagnosticată cu POTS?
În 2017.
Știați despre episoadele POTS,
dar v-ați dus la Direcția Permise și ați cerut unul pentru fiica dv.?
Da.
Dar, ca mamă, vi se pare o problemă gravă, nu?
Poate fi.
Nu i-ați spus să nu conducă din cauza diagnosticului de POTS?
S-a descurcat până acum.
Ne veți spune că din acest motiv a intrat cu mașina în clădirea PLIDCO?
Nu aceasta este ideea?
E posibil.
- Oare? - E posibil.
- Nu mai am întrebări. - Înapoi la apărare.
- Asta e tot? - Da.
Dacă era un element evident de apărare,
nu ni s-a furnizat opinia unui cadru medical,
care să susțină că Mackenzie a suferit un episod POTS ce a dus la accident.
Iar asta, după părere mea, pentru că nu s-a întâmplat așa.
E fizic imposibil.
Dacă leșina, i se ridica piciorul de pe accelerație.
- Nu rămânea apăsat. - Nu e logic.
Mackenzie a condus mașina pe aleea Progress cu până la 160 km/h.
Asta ar fi necesitat o concentrare intensă la volan și la comenzile mașinii,
datorită aspectului sinuos al străzii.
Drumul virează la stânga și la dreapta, urcă și coboară.
Nu este un tronson ce se poate străbate la 160 km/h în stare de leșin.
Cum se împacă urgența medicală cu controlul mașinii?
Nu sunt sigură. Nu am amintiri din acea dimineață.
Dar știu că nu a fost nimic intenționat, pentru că nu asta e firea mea.
Cum vă numiți?
Sunt Christine Russo, mama lui Dominic.
Ați înmânat dumneavoastră cumva Poliției din Strongsville
mai multe materiale video care v-au parvenit,
conținând conversații purtate de Mackenzie și Dominic?
Da.
Cum ați intrat în posesia materialelor?
Au fost înregistrate cu un telefon aflat în locuința băiatului meu.
Christine Russo a adus în atenția anchetatorilor
mai multe înregistrări făcute de Dominic cu câteva zile înainte de accident.
Dom, deschide ușa!
Kenzie, nu pot. N-am timp de ceartă. Mergem la cină cu bunicii mei. Nu pot…
Nu te duci la cină dacă nu deschizi, fii atent ce-ți spun!
Vii și deschizi imediat, că altfel iese nasol de tot, în pana mea!
Ești gata? Număr până la zece. Ușa se va deschide.
O să deschizi și n-o să te mai ascunzi după ușă ca o zdreanță.
Dă-te de lângă ușă. Ies să vorbim.
Nu, nu ne certăm afară.
O să deschizi ușa chiar acum.
- De ce nu ne certăm afară? - Ai un minut.
Mă sună mama. Trebuie să…
Nu, dacă închizi, am rupt-o cu tine. Plec.
- Kenzie, n-am ce să fac. - Ba ai. Nu mai fi zdreanță!
Nu te primesc în casă cu purtarea asta.
Bine, atunci intru cu forța.
Măi, ce naiba? Ce mama mă-sii?
Dacă nu mă primești în casa în care dorm, am terminat-o.
Am fost scârbită. M-am enervat rău.
Mi-a fost milă de Dominic. Nu pot să cred că n-a spus nimic.
O mai văzuserăți așa?
- Nu. - Nu.
Nu i-am văzut deloc latura asta.
Cum ați descrie tonul lui Dominic?
Foarte calm.
Cum ați descrie tonul pârâtei în materialul video?
Nervos, furios.
Mulțumesc. Nu mai am întrebări.
Se simțea starea de spirit din sală.
Parcă oamenii începeau să își dea seama
că Mackenzie era în stare de așa ceva.
Era destul de vulcanică
și de furioasă
și de disperată, încât să facă orice.
După aceea nu mai avea cum să se ascundă.
Aveam tot tabloul dinaintea ochilor.
L-a omorât cu bună știință.
Această catastrofă a avut loc
la capătul relației zbuciumate și tumultuoase
a lui Mackenzie Shirilla cu Dominic Russo.
Cele petrecute au avut la bază această relație.
De aceea s-a întâmplat ce s-a întâmplat.
Și cum rămâne cu Davion?
Era doar un balot pe bancheta din spate.
Dacă aveai de gând să-ți omori iubitul, ce amestec avea Davion?
Niciunul.
Puteai să-l lași să coboare, să plece.
L-a tratat cu maximă nepăsare.
Așteptăm cu încredere verdictul instanței. Vă mulțumim. Rugăm să o găsiți vinovată.
Nu pot face și nu pot spune nimic
care să îi redea pe acești doi tineri familiilor lor.
Acest proces este consecința ultimă a deciziilor unei persoane.
Filmul accidentului…
Imaginile arată clar decizia și intenția pârâtei.
În ziua aceea a ales calea morții și a distrugerii.
Se transformă dintr-un șofer responsabil în iadul pe roți
pe măsură ce avansează pe șosea.
Tribunalul se pronunță după cum urmează.
La primul cap de acuzare, instanța, în temeiul renunțării la curtea cu juri,
constată vinovăția pârâtei cu privire la uciderea lui Dominic Russo,
infracțiune prevăzută și pedepsită de Codul Revizuit al statului Ohio.
La al doilea cap de acuzare, instanța, în temeiul renunțării la curtea cu juri,
constată vinovăția pârâtei cu privire la uciderea lui Davion Flanagan,
infracțiune prevăzută și pedepsită de Codul Revizuit al statului Ohio.
- Mamă? - Hei!
- Aoleu! - Știu, Kenzie.
Nu credeam că o să întâmple așa.
Judecătoarea m-a descris ca pe o criminală.
Știu, iubita.
Am fost șocată.
Chiar nu cred
că a făcut asta dinadins, intenționat sau premeditat.
Nu îi văd logica.
Eram prieteni.
Un caz local a atras atenția la nivel național și internațional.
Mackenzie Shirilla, de 19 ani, își va primi sentința mâine.
Shirilla ar putea primi detențiune pe viață.
Câți ani crezi că îmi dă?
Sunt sigură că îți dă maxim.
- Maxim? - Da?
Pedeapsa pentru omor este detențiunea pe viață.
Judecătorul stabilește perioada minimă de execuție la 15 sau la 30 de ani,
înainte de posibilitatea suspendării.
Voiam ca viața fiului meu să aibă o valoare concretă, în ani.
Dacă erau 15 ani, bine.
Dacă erau 30 de ani, m-aș fi bucurat mai mult.
Am primit o serie de scrisori în numele pârâtei.
Aceasta e descrisă ca o elevă bună și o persoană iubitoare și atentă,
incapabilă de așa ceva.
Eu cred că adevăratul ei caracter contrazice direct imaginea zugrăvită
în aceste scrisori depuse în numele ei.
Am corp de pin-up girl Corp de păpușică
Nu-mi pasă dacă mă crezi proastă Nu-mi pasă, nenică
Ursuleț, dulceață Vreau să mă adori
Sunt fata după care mori
Cred că imaginea cuiva pe rețelele de socializare nu e reală.
Așa vrea persoana să fie văzută de lume.
La vremea respectivă, așa voia creierul meu de 17 ani să fiu văzută.
Clipul ăsta e făcut în 2021. Se vede data aici.
În aprilie 2021, cu un an întreg înainte.
Toți de vârsta mea au crescut cu Marina and the Diamonds.
Ăsta e un cântec pe care-l știe toată lumea,
care a devenit trend pe TikTok.
Toți ne-am făcut videoclip pe muzica asta, că așa era moda.
Am corp de pin-up girl Corp de păpușică
Nu-mi pasă dacă mă crezi proastă Nu-mi pasă, nenică
Ursuleț, dulceață Vreau să mă adori
Sunt fata după care mori
Eu postez cinci-șapte TikTokuri pe zi.
La ritmul ăsta de conținut, nu-mi amintesc nici ce am spus ieri.
Nu puteți folosi asta contra ei.
Anul trecut de Halloween, înainte să fie arestată.
Astea sunt după…
Sunt de anul trecut, de la Halloween, deci după accident.
A fost arestată în noiembrie.
Le prezint instanței ca dovadă a lipsei șocante de căință.
S-a costumat în cadavru la trei luni după ce a omorât doi oameni.
Am fost profund scârbiți.
Nu posta clipuri de doliu sau de căință.
O vedeam bucurându-se de viață.
Ne-am costumat în Playboi Carti. Ăla e machiajul lui de scenă.
Cei mai mulți de vârsta mea știu asta.
Ea și Dom erau înnebuniți după Carti.
Asta fac puștii. Totul se întâmplă pe social media.
Fac mereu clipuri tembele.
Dacă nu omora pe nimeni, n-ar fi fost nicio chestie.
Dar a omorât, așa că asta îi arată caracterul.
Pentru familiile lui Dom și Davion,
îmi pare nespus de rău.
Sper să vedeți cândva că n-aș fi făcut asta dinadins.
Îmi pare foarte rău.
Iar familiei mele, mulțumesc pentru susținere și iubire.
Vă mulțumesc că luptați pentru mine. Vă iubesc.
Gata. Mulțumesc, dnă judecător.
Au fost cele mai jalnice scuze.
Știu când cineva se preface.
Scuzele alea n-au fost sincere.
Mai întâi, cum te cheamă?
Bună ziua! Mă cheamă Davyne Flanagan.
Davion a fost fratele meu mai mare.
Nu mi-a fost doar frate, ci și model de urmat în multe privințe.
Îl el aveam cel mai multă încredere. Mă simțeam în siguranță cu el.
El mă ridica de jos când cădeam.
Era cel mai bun prieten al meu, unicul om care mi-a fost alături din fașă.
Aș vrea să-i dați lui Mackenzie cea mai lungă pedeapsă.
Vă mulțumesc.
Dnă judecător, a fost un accident cumplit, tragic, de coșmar,
de care nu își amintește.
Nu își va reveni niciodată, psihic și fizic.
Vorbiți foarte mult de fiica dv. și mai deloc de cei doi morți.
Dominic, bine?
Vă cer clemență.
A fost un accident tragic de care nu-și amintește.
Și Do… Davion, noi nu…
E un prieten nou. Și îmi pare rău.
- Adică viața lui valorează mai puțin? - Nu, nu!
Nu. Doamne ferește! Câtuși de puțin.
Îmi dau seama cum pare.
Spun că a fost un accident tragic. Niciodată n-ar…
- Nu sunt de acord. - Înțeleg.
- Îmi pare rău, oameni buni. - Mulțumesc.
- Te iubesc. - Și eu.
Oamenii îndurerați din sală vor să aplic cea mai aspră pedeapsă.
Nu cred că ar fi sentința potrivită.
Nu cred că Mackenzie va ieși după 15 ani.
Este condamnată pentru uciderea lui Davion Flanagan
la minim 15 ani de execuție.
Este condamnată pentru uciderea lui Dominic Russo,
la minim 15 ani de execuție.
Din pedepsele contopite se scade perioada arestului preventiv.
E foarte probabil, Mackenzie, că vei rămâne toată viața după gratii.
- Te iubesc, Kenz. - Știm că ești nevinovată.
Suntem recunoscători pentru dreptatea care s-a făcut azi.
MAMA LUI DAVION
Nu trece zi fără să ne fie dor de băiatul nostru.
Iar azi i s-a făcut dreptate.
Dar, sincer, nu a câștigat nimeni aici.
Pentru mine contează că rudele lui Davion și Dominic simt
că s-a făcut dreptate,
că Mackenzie a fost trasă la răspundere
și că va sta după gratii multă vreme pentru ceea ce a făcut.
Îmi e foarte greu în fiecare zi aici.
Zilnic mă trezesc și încerc să fiu cât de bună pot,
să mă feresc de rele.
Nu trece clipă fără să…
mă gândesc la ei sau…
fără să simt durere în piept…
Încă simt golul pierderii lor.
Ai vrea să spui ceva în încheiere?
Am punctat bine? Credeți că totul e…
AVOCATUL LUI MACKENZIE A FOST PREZENT LA INTERVIU
Nu vreau să forțez, să vorbesc în plus sau să par nebună.
Vreau doar să mă asigur că transmit ca lumea lipsa de intenție.
Nu a existat absolut nicio intenție.
Am cantități excesive de remușcare
față de Dominic, Davion și familiile lor.
Nu a fost intenționat și voi face tot ce pot
ca să o dovedesc lumii și celor două familii.
Asta e tot.
Am capacitatea de a ierta. Vreau doar să știu adevărul.
I-aș fi veșnic recunoscător
dacă ne-ar spune cum au fost acele ultime clipe.
Oricât i-ar dăuna ei, să spună adevărul,
ca să știm, să jelim cum se cuvine și să ne găsim împăcarea.
Nu ne dăm bătuți. Nu pot vorbi.
CONVORBIRE ÎNTRE NATALIE ȘI MACKENZIE
Ai încredere în noi, te rog.
Bine? Îmi pare nespus de rău.
E tragic ce au pățit acei doi băieți.
Dar dacă Mackenzie ar fi copilul vostru?
Cum v-ați simți?
O să lupt pentru fata mea.
Avem dovezi solide
care contrazic ce s-a spus la proces.
Ăsta e incidentul de pe autostradă.
când Mackenzie ar fi amenințat că facă accident.
Mackenzie a schimbat mesaje cu mama lui Dom, Christine Russo.
Mackenzie: „Puteți veni după Dom?
A apucat de volan, să mă scoată de pe autostradă și să-mi facă rău.”
Christine: „Hench e pe drum. Stai calmă, te rog.”
Mackenzie: „Nu pot. A încercat să-mi pună capăt vieții.”
N-a amenințat că face accident cu două săptămâni înainte.
El a făcut asta. Nu ea. Ea n-a amenințat cu nimic.
Asta elimină premeditarea din povestea lor.
Cu aceste mesaje am făcut recurs, în baza unor probe neprezentate la proces.
Mackenzie Shirilla, condamnată pentru dublu omor,
cere un nou proces.
Vom lupta și iar vom lupta.
Merg și la Casa Albă.
Mă duc la Curtea Supremă, dacă trebuie.
Pe Facebook există pagina Free Mackenzie. Le mulțumesc celor care au creat-o.
Sunt pe YouTube clipuri cu toate informațiile.
Se prea poate ca o mașină să dea rateu sau ca șoferul să leșine.
Cutia neagră ne spune ce s-a întâmplat, nu de ce.
N-a fost cu intenție.
Uitați ce chip! Să fie grațiată!
E prea frumoasă să facă pușcărie.
Îi facem galerie. Eliberați-o, frate!
Urmăriți pagina Free Mackenzie Shirilla!
Mai apare câte o chestie nouă, pagina de Facebook, recursul,
și ne răscolește iar.
A primit 15 ani. E nimica toată. Stai jos, taci din gură și lasă-ne.
Dacă ar avea remușcări, așa ar face.
Ar putea ieși din închisoare la 32-33 de ani.
S-ar putea mărita și trăi fericită.
Ei măcar pot să-și vadă fata.
Pot s-o viziteze la închisoare. Noi nu-l putem vizita pe Dom.
Cred că cel mai rău ar fi
ca Mackenzie să fie cocoloșită de părinți pentru următorii 15 ani,
să i se spună că n-a greșit cu nimic în viață, că e perfectă,
că a fost nedreptățită, că statul e împotriva ei și că procurorii au mințit.
Lucrurile astea îi dăunează psihic.
Nu o vor ajuta să se adapteze și să ajungă un adult funcțional
la ieșirea din închisoare.
Dacă la 17-18 ani ești într-un fel, nu înseamnă că așa vei fi mereu.
Sper din toată inima că se va schimba.
PRIMUL RECURS AL LUI MACKENZIE A FOST RESPINS
EA ȘI FAMILIA SA ATACĂ ÎN CONTINUARE SENTINȚA
PRIMA EI AUDIERE PENTRU LIBERAREA CONDIȚIONATĂ VA FI ÎN SEPTEMBRIE 2037
Cum puteți ajuta? Își dorea mult să facă școala de frizerie.
Am creat o bursă de formare în frizerie în numele lui Davion.
Puteți dona bani pentru a sponsoriza un elev nevoiaș.
Se vrea ca măcar unei persoane să i se plătească școala de frizerie.
Dacă se strâng destui bani prin GoFundMe, vor exista bursieri pentru mulți ani.
Au existat câteva zile în decursul acestor doi ani și jumătate,
când m-am simțit cu adevărat fericit, foarte fericit.
O asemenea zi a fost când am înmânat bursa.
Felicitări!
Mă bucur că cineva, chiar dacă nu e Davion,
își împlinește pasiunea și visul
și ajunge departe.
Lumea îi va ști numele.
Va ști ce suflet avea și cine era cu adevărat.
Dacă reușim asta, atunci Davion are un viitor.
Poate el va lipsi, dar amintirea lui va dăinui.
MI-E DOR DE CATERINCA TA
Subtitrarea: Steliana Palade